Νταλίλ Μπουμπακέρ

Ο Νταλίλ Μπουμπακέρ (, , Φιλιπβίλ, Γαλλική Αλγερία, 2 Νοεμβρίου 1940 - ) είναι προσωπικότητα της μουσουλμανικής κοινότητας της Γαλλίας. Εφημέριος του Μεγάλου Τζαμιού του Παρισιού από το 1992, υπήρξε ο πρώτος πρόεδρος του Γαλλικού Συμβουλίου του Μουσουλμανικού Θρησκεύματος (2003-2008), αξίωμα στο οποίο εξελέγη για δεύτερη φορά στις 30 Ιουνίου 2013Dalil Boubakeur élu de nouveau à la tête du CFCM, Le Monde, 30-06-2013..

 Βιογραφία 
Γιος της Ζουμπιντά Κιουάν και του Σι Χαμζά Μπουμπακέρ, πρώην εφημέριου του Μεγάλου Τζαμιού του Παρισιού, γεννήθηκε στην Αλγερία. όπου και πέρασε την παιδική του ηλικία προτού μεταβεί στη Μητροπολιτική Γαλλία με την οικογένειά του το 1957 στη διάρκεια του Πολέμου της Αλγερίας. Μαθητής στο Λύκειο Λουί-λε-Γκραν, συνέχισε τις σπουδές του ιατρικής και έγινε ο ίδιος ιατρός, εργαζόμενος στο Νοσοκομείο της Πιτιέ-Σαλπετριέρ. Είναι, επίσης, κάτοχος διπλώματος Γραμμάτων και Τεχνών του Πανεπιστημίου Αλ-Αζάρ στην Αίγυπτο, διδάκτωρ honoris causa του Ισλαμικού Πανεπιστημίου της Ζιτουνά στην Τυνησία. Στη συνέχεια, διετέλεσε καθηγητής ιατρικής στα πανεπιστήμια Παρισιού-Κρετέιγ, του Κρεμλέν-Μπισέτρ, καθώς και στην Πιτιέ-Σαλπετριέρ. Είναι μέλος του Συμβουλίου του Κλάδου των Ιατρών στο Παρίσι από το 1972. Γνωρίζει καλώς τη γαλλική, την αραβική και τη γερμανική γλώσσαEntretien de Dalil Boubakeur avec Leila Djitli, émission À voix nue sur France Culture, 5 Μαΐου 2014.

Το 1985, ανέλαβε πρόεδρος της Εταιρείας των Χαμπούς και Ιερών Τόπων του Ισλάμ, ενώ στη συνέχεια διετέλεσε πρόεδρος μεταξύ του 1987 και του 1992. Το 1992, ανέλαβε εφημέριος του Μουσουλμανικού Ινστιτούτου του Μεγάλου Τζαμιού του Παρισιού, διαδεχόμενος του δύο εφημέριους, που είχαν διαδεχθεί με τη σειρά τους τον πατέρα του, το 1982 και το 1992 (Σεΐκ Αμπάς και Τιντζανί Χαντάμ). Στις 14 Φεβρουαρίου 2002 το Πανεπιστήμιο του Άλστερ του απένειμε τον τιμητικό τίτλο του Δόκτορα Δικαίου για τον αγώνα του υπέρ της ανοχής και της συμφιλίωσης μεταξύ των διάφορων θρησκειών. Στις 23 Απριλίου του ιδίου έτους, ήταν ειδικός προσκεκλημένος στη μασονική στοά Aequitas .

Το 1997, επιθυμώντας τον διάλογο μεταξύ Μουσουλμάνων και Βουδιστών, υποδέχτηκε στο Μεγάλο Τζαμί του Παρισιού τον 14ο Δαλάι ΛάμαDialogue avec l'Islam : le jeûne Invités : Docteur Boubakeur et Dominique Avron , Voix Bouddhistes, 14 Ιανουαρίου 2001 τον οποίο έχει συνολικά συναντήσει πάνω από δέκα φορέςJean-Luc Barberi, Les réseaux de Dalil Boubakeur, L'Expansion, 01/09/2005.

Τον Απρίλιο του 2003, έγινε ο πρώτος πρόεδρος του Γαλλικού Συμβουλίου του Μουσουλμανικού Θρησκεύματος το οποίο είχε μόλις δημιουργηθεί με την ενεργή στήριξη του Νικολά Σαρκοζί, τότε Υπουργού Εσωτερικών. Εξελέγη εκ νέου τον Απρίλιο του 2005. Αντικαταστάθηκε εκ νέου το 2008, ενώ εξελέγη εκ νέου στη θέση του προέδρου το 2013. 

Διετέλεσε, επίσης, μέλος της εφορευτικής επιτροπής της Γαλλική Συνεργασία για τη Δεκαετία για την προώθηση της ειρήνης και της μη-βίας, καθώς και αντιπρόεδρος του (Νομαρχιακού) Συμβουλίου του Κλάδου των Ιατρών της Πόλεως του Παρισιού.

Βρίσκεται υπό τον διπλό έλεγχο του Γαλλικού Κράτους και του Αλγερινού Κράτους, κατόπιν σχετικής συμφωνίας, μέσω της οποίας η οικογένειά του επανέκτησε την πλειονότητα της περιουσίας της, η οποία της είχε κατασχεθεί κατά την Ανεξαρτητοποίηση της Αλγερίας, λόγω υποψιών για τη συμμετοχή του στο κίνημα χαρκί το οποίο ήταν κάθετα αντίθετο στον έλεγχο που επιθυμούσε να έχει το Αλγερινό Κράτος στο Μεγάλο Τζαμί του Παρισιού.

Είναι τιμητικό μέλος του Παρατηρητηρίου Θρησκευτικής Κληρονομιάς (OPR), μιας πολυθρησκευτικής οργάνωσης η οποία εργάζεται με στόχο τη διατήρηση και ανάδειξη της γαλλικής πολιτισμικής κληρονομιάς.

 Αμφισβήτηση 
Οι θέσεις του κατά του ερχομού στη Γαλλία του Σαλμάν Ρασντί το 1996 και στη διάρκεια της υπόθεσης των σκίτσων του Μωάμεθ, είχαν ως αποτέλεσμα την άσκηση δριμείας κριτικής σε βάρος του.

 Παραπομπές 

 Βιβλιογραφία 
 Le choc des religions : juifs, chrétiens, musulmans, la coexistence est-elle possible ?
 Les Défis de l'Islam
 L'Appel au dialogue
 Non, l'Islam n'est pas une politique, συνεντεύξεις με τη Βιρζινί Μαλαμπάρ, Desclée de Brouwer, 2003
 L'Islam de France sera libéral
 La Charte du culte musulman
 Le Licite et l'Illicite dans l'Islam
 Bioéthique musulmane (σειρά δημοσιεύσεων)

 Δείτε επίσης 
 Σχετικά λήμματα 
 Χαμζά Μπουμπακέρ
 Σεΐκ Αμπάς

 Εξωτερικοί σύνδεσμοι 

 Βιογραφία του Νταλίλ Μπουμπακέρ
 Νταλίλ Μπουμπακέρ, σειρά 5 συνεντεύξεων με τη Λεϊλά Ντζιτλί, οι οποίες δημοσιοποιήθηκαν από το France Culture το διάστημα μεταξύ 5 και 9 Μαΐου 2014, στα πλαίσια της εκπομπής À voix nue (παρακολούθηση ή κατέβασμα) 

Κατηγορία:Γαλλικός κλήρος
Κατηγορία:Γάλλοι ιατροί
Κατηγορία:Ισλάμ στη Γαλλία
Κατηγορία:Ιππότες της Λεγεώνας της Τιμής